stanford-oval/wikipedia huggingface dataset:
Innuendo
רשימת השירים

| מס' | שם | כותב(ים) | משך |
| --- | --- | --- | --- |
| 1. | Innuendo  | קווין | 6:39 |
| 2. | I'm Going Slightly Mad  | פרדי מרקיורי, פיטר סטראקר | 4:20 |
| 3. | Headlong  | בריאן מיי | 4:37 |
| 4. | I Can't Live with You  | בריאן מיי | 4:28 |
| 5. | Don't Try So Hard  | פרדי מרקיורי | 3:37 |
| 6. | Ride the Wild Wind  | רוג'ר טיילור | 4:41 |
| 7. | All God's People  | פרדי מרקיורי, מייק מוראן | 4:19 |
| 8. | These Are the Days of Our Lives  | רוג'ר טיילור | 4:13 |
| 9. | Delilah  | פרדי מרקיורי | 3:32 |
| 10. | The Hitman  | פרדי מרקיורי | 4:55 |
| 11. | Bijou  | פרדי מרקיורי, בריאן מיי | 3:35 |
| 12. | The Show Must Go On  | בריאן מיי | 4:31 |
| משך כולל: | משך כולל: | משך כולל: | 53:44 |
| רצועות בונוס במהדורת Anniversary משנת 2011> מס' | רצועות בונוס במהדורת Anniversary משנת 2011> שם | רצועות בונוס במהדורת Anniversary משנת 2011> משך | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  | רצועות בונוס במהדורת Anniversary משנת 2011>  |
| --- | --- | --- | --- | --- | --- | --- | --- | --- | --- |
| 1. | I Can’t Live With You (1997 Rocks Retake)   | 4:50 |  |  |  |  |  |  |  |
| 2. | Lost Opportunity (בי-סייד)   | 3:53 |  |  |  |  |  |  |  |
| 3. | Ride The Wild Wind (Early Version with Guide Vocal)   | 4:14 |  |  |  |  |  |  |  |
| 4. | I’m Going Slightly Mad (Mad Mix)   | 4:37 |  |  |  |  |  |  |  |
| 5. | Headlong (Embryo with Guide Vocal)   | 4:44 |  |  |  |  |  |  |  |
מידע אודות השירים > Innuendo

השיר התחיל כניסיון ונוגן בהתחלה בשווייץ על ידי בריאן מיי, ג'ון דיקון ורוג'ר טיילור, מרקיורי היה למעלה ושמע אותם מנגנים את הקצב. לאחר מכן החליט מרקיורי להפוך את הניסיון לשיר, הלהקה התחילה לעבוד וטיילור היה אחראי על המילים (שהיו כמחווה לשיר "Kashmir" של לד זפלין). מרקיורי כתב עוד שורה שנכללה מאוחר יותר. ואז הלהקה החליטה לשים תזמורת של סינתסייזרים על ידי דייוויד ריצ'רדס. הקטע של הפלמנקו (מוזיקה ספרדית) בוצע על ידי גיטריסט "יס" סטיב האו. קליפ השיר כולו מונפש ומשלב סוגים שונים של אנימציה: מסטופ מושן, לאנימציה מצוירת של חברי הלהקה (אשר מורכבת מרוטוסקופיה (אנ') של תצלומי הופעות) בה כל חבר מוצג בסגנון אומנותי שונה. Innuendo יצא כסינגל הראשון באלבום ודורג במקום הראשון במצעד הבריטי בשנת 1991. הפעם היחידה שהשיר בוצע בהופעה חיה הייתה במופע המחווה למרקיורי משנת 1992 בביצועו של רוברט פלאנט, סולן לד זפלין (אשר הכניס בשיר קטע קצר מהשיר "Kashmir"). הביצוע לא נכלל בגרסת ה-DVD שיצא ב-2002, לבקשתו של פלאנט.
מידע אודות השירים > I'm Going Slightly Mad

השיר החל בביתו של מרקיורי בלונדון, לאחר שקיבל רעיון לכתוב שיר על טירוף. חלק מהמילים (כמו "עץ בננה" ו"מחט אחד"), באו ממרקיורי ומחברו פיטר סטראקר שנשאר עם מרקיורי במטבח עד הערב. השיר עצמו כולל אפקטים פסיכדליים, מקהלה ועוד. הקליפ של השיר בשחור-לבן הראה את חברי הלהקה לבושים כמטורפים: מרקיורי היה עם שיער פרוע, נעלי ג'וקר, כפפות לבנות וחליפה, טיילור לבש קומקום על ראשו, מיי לבש מסכה בצורת מקור של פינגווין (כשמאחוריו הולך פינגווין אמיתי) ודיקון היה לבוש בתור ליצן חצר. תחפושות חברי הלהקה הופיעו גם בקליפ של השיר "Innuendo" בו מתוארים חברי הלהקה בציורים סוריאליסטיים. השיר הוא הסינגל השני באלבום.
מידע אודות השירים > Headlong

השיר נכתב על ידי בריאן מיי, שרצה לכלול אותו באלבומו Back To The Light (אנ') אך לאחר ששמע את מרקורי שר את השיר, הסכים בסוף לכלול אותו באלבום הלהקה. השיר היה הסינגל השלישי באלבום, זכה להצלחה רבה ונוסף לאלבומי הלהיטים של הלהקה כגון: Classic Queen ו-Queen Rocks. עטיפת הסינגל נראית כחלק מקליפ השיר המראה את חברי הלהקה יושבים (מיי מרים ידיים) אולם בארצות הברית בעטיפת הסינגל מופיע הליצן מעטיפת האלבום Innuendo שאויר על ידי ז'אן גרנדוויל. קליפ השיר מציג את חברי הלהקה באולפן ההקלטות.
מידע אודות השירים > I Can't Live With You

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
מידע אודות השירים > Don't Try So Hard

השיר נכתב על ידי מרקיורי. סגנון השיר די מלנכולי, ומרקיורי שר את השיר בפלסטו אבל שר עד התו D5 בקול מלא. (רגיסטר מודאלי).
מידע אודות השירים > Ride The Wild Wind

השיר נכתב על ידי טיילור והוקלט כדמו בשירתו המובילה של טיילור, ולאחר מכן יחד עם שירתו של מרקיורי. כמו שיריו האחרים של טיילור, השיר מאופיין בסגנון רוק כבד ובקצב מהיר שמובילים התופים.
מידע אודות השירים > All God's People

במקור השיר היה אמור להשתייך לאלבום הסולו של מרקורי - Barcelona (אנ') - תחת הכותרת Africa By Night. השיר נכתב על ידי מרקיורי ומייק מורן (שגם ניגן על הקלידים בשיר). מרקיורי ביקש ממיי לנגן על הגיטרה, ולאחר מכן כל הלהקה ניגנה והקליטה את השיר.
מידע אודות השירים > These Are the Days of Our Lives

השיר, אשר נכתב על ידי רוג'ר טיילור, הוא שיר געגועים לילדות. השיר מדבר על העובדה שלא ניתן לחזור אחורה אל הזמנים הללו. השיר מתחיל ומסתיים בתיפופי תופי קונגה על ידי טיילור, מוביל לקלידים על ידי בריאן מיי עד שמתחילה שירתו של פרדי. הווידאו של השיר מצולם בשחור לבן (בדומה לווידאו של "I'm Going Slightly Mad"), והוא הקליפ האחרון שצולם לפני מותו של מרקורי. במופע המחווה למרקיורי בשנת 1992 השיר בוצע על ידי ג'ורג' מייקל וליסה סטנספילד.
מידע אודות השירים > Delilah

שיר זה נכתב על ידי מרקיורי לחתולתו האהובה דלילה. מרקיורי השקיע שעות בציור החתולה, ואחת מפעולותיו האחרונות לפני מותו הייתה ליטוף פרוותה.
מידע אודות השירים > The Hitman

שיר זה נכתב על ידי מרקיורי, ומלווה בקטעים חוזרים של גיטרה חשמלית בסגנון הבי מטאל. גרסת הדמו בוצעה על ידי מיי.
מידע אודות השירים > Bijou

השיר היה רעיון של מרקיורי ומיי. הרעיון היה להפוך את השיר ל"בפנים והחוצה" (כך שהגיטרה עושה את הקטע שלה בזמן שיש הפסקה בשירה). מרקיורי כתב את האקורדים ואת שם השיר ושניהם עבדו על השיר. מרקיורי שר את השורה הראשונה ואז עבר למלודיה של הגיטרה החשמלית של מיי. השיר הוקלט ללא עזרה של ג'ון דיקון או רוג'ר טיילור. הרעיון לא היה חדש, והגיע בהשראת להקת יס בשירם Soon. לאחר מכן כתב מיי לג'ף בק את השיר "Where Are You", בהשראת השיר. השיר בוצע בהופעה של קווין (ללא דיקון שעזב ומרקיורי שנפטר) יחד עם פול רוג'רס בהופעה, מיי ניגן על הגיטרה והשירה הייתה של מרקיורי מההקלטה המקורית (בזמן נגינת השיר היה מסך גדול שהראה את הלהקה בהופעה המפורסמת באצטדיון ומבלי. בשיר לאחר השירה של מרקיורי מיי מנגן חלק משירו האינסטרומנטלי הנקרא "Last Horizon" ("האופק האחרון").
מידע אודות השירים > The Show Must Go On

השיר האחרון באלבום שנכתב על ידי מיי, כפרידה ממרקיורי בשל מאבקו במחלת האיידס. השיר מתחיל עם סינתסייזר (מסוג Korg M1) בשילוב תופים. לאחר מכן מתחילה השירה שמובילה לסולואים בסגנון רוק כבד. הווידאו לשיר מורכב מלקט קליפים של הלהקה משנים קודמות, בתקופה בה מרקיורי היה בריא. אלטון ג'ון ביצע 2 גרסאות כיסוי יחד עם מיי, דיקון וטיילור. הפעם הראשונה הייתה בשנת 1992 במופע המחווה למרקיורי ביחד עם הגיטריסט טוני איומי מלהקת בלאק סבאת', ובפעם השנייה בשנת 1997 עם להקת הבלט השווייצרית Béjart Ballet בפריז. הביצוע של אלטון ג'ון מ-1997 מופיע גם באלבום האוסף של קווין Greatest Hits III. לאחר הקלטת השיר וסיום האלבום, מרקיורי נפטר.
משתתפים

פרדי מרקיורי: שירה, קולות וקלידים
בריאן מיי: גיטרות, קלידים, הרמוניות קוליות
רוג'ר טיילור: תופים, כלי הקשה, הרמוניות קוליות
ג'ון דיקון: בס, קלידים וקולות בשירים Headlong ו-The Show Must Go On
דייוויד ריצ'רדס: תכנותים והפקה
מייק מורן: קלידים בשיר All God's People
סטיב האו: גיטרה ספרדית בשיר Innuendo
The Main Event

The Main Event (בעברית: כפפה לאוהבים) הוא פסקול לסרט "כפפה לאוהבים" אשר בוצע במקור על ידי ברברה סטרייסנד ובו גם מכבבת סטרסיינד עצמה. הפסקול יצא ביוני 1979 על ידי חברת קולומביה רקורדס ושחורר על גבי תקליט, קסטה וקלטת וב-1993 הוא הופץ מחדש על גבי דיסק.
רקע

מתוך הפסקול יצא לאור הסינגל "The Main Event/Fight", אשר זכה להצלחה רבה בארצות הברית כאשר הגיע למקום ה-3 במדינה (מצעד שירי הפופ של בילבורד) ואף הגיע למקום ה-5 בקנדה. האלבום הוא אלבום בז'אנר הדיסקו. האלבום הגיע למעמד אלבום זהב בארצות הברית.
רשימת רצועות

| The Main Event> מס' | The Main Event> שם | The Main Event> משך | The Main Event>  | The Main Event>  | The Main Event>  | The Main Event>  | The Main Event>  | The Main Event>  | The Main Event>  |
| --- | --- | --- | --- | --- | --- | --- | --- | --- | --- |
| 1. | The Main Event / Fight  | 11:38 |  |  |  |  |  |  |  |
| 2. | The Body Shop  | 5:13 |  |  |  |  |  |  |  |
| 3. | The Main Event / Fight (Short Version)  | 4:53 |  |  |  |  |  |  |  |
| 4. | Copeland Meets the Coasters / Get a Job  | 0:55 |  |  |  |  |  |  |  |
| 5. | Big Girls Don't Cry  | 2:25 |  |  |  |  |  |  |  |
| 6. | It's Your Foot Again  | 3:08 |  |  |  |  |  |  |  |
| 7. | Angry Eyes  | 2:25 |  |  |  |  |  |  |  |
| 8. | I'd Clean a Fish for You  | 1:03 |  |  |  |  |  |  |  |
| 9. | The Main Event (Ballad)  | 4:16 |  |  |  |  |  |  |  |
| משך כולל: | משך כולל: | 35:56 |  |  |  |  |  |  |  |
מיקומי שיא ונתוני מכירות

| שם המצעד | מיקום שיא | מעמד |
| --- | --- | --- |
| בילבורד 200 | 20 | אלבום זהב |
| מצעד האלבומים הקנדי | 11 | - |
הערות שוליים

↑  Library and Archives Canada, Image : RPM Weekly, www.bac-lac.gc.ca, ‏2013-07-17
| ברברה סטרייסנד |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Barbra Streisand Album • The Second Barbra Streisand Album • The Third Album • People • My Name Is Barbra • My Name Is Barbra, Two... • Color Me Barbra • Je m'appelle Barbra • Simply Streisand • A Christmas Album • What About Today? • Stoney End • Barbra Joan Streisand • Barbra Streisand...and Other Musical Instruments • The Way We Were • ButterFly • Lazy Afternoon • Classical Barbra • Superman • Songbird • Wet • Guilty • Emotion • The Broadway Album • Till I Loved You • Back to Broadway • Higher Ground • A Love Like Ours • Christmas Memories • The Movie Album • Guilty Pleasures • Love Is the Answer • What Matters Most • Partners • Encore: Movie Partners Sing Broadway • Walls |  |
| אלבומי הופעה | A Happening in Central Park • Live Concert at the Forum • One Voice • The Concert • Timeless • Live in Concert 2006 • Back to Brooklyn • The Music...The Mem'ries...The Magic! |  |
| אלבומי אוסף | Barbra Streisand's Greatest Hits • Barbra Streisand's Greatest Hits Volume 2 • Memories • A Collection: Greatest Hits...and More • Just for the Record... • The Essential Barbra Streisand • Duets • The Ultimate Collection • Release Me • The Classic Christmas Album • Release Me 2 |  |
| פסקולים | Funny Girl • Funny Girl • Hello, Dolly! • The Owl and the Pussycat • On a Clear Day You Can See Forever • The Way We Were • Funny Lady • A Star Is Born • The Main Event • Yentl • Nuts |  |
| וידאו וטלוויזיה | My Name Is Barbra • Timeless: Live in Concert • One Night Only: Barbra Streisand and Quartet at The Village Vanguard |  |
| סיבובי הופעות | Barbra Streisand in Concert • Timeless • Streisand • Barbra Live • Barbra: The Music, The Mem'ries, The Magic |  |
| סרטים שביימה | Yentl • The Prince of Tides • The Mirror Has Two Faces |  |
| ערכים קשורים | אפקט סטרייסנד • אליוט גולד (בעל ראשון) • ג'יימס ברולין (בעל שני) |  |
| --- | --- |
בקרת זהויות :  MusicBrainz release group: b8dc9db8-fcec-3c83-912a-90dc2d8483ba
This Is Sinatra!

This Is Sinatra!‎ הוא אלבום של הזמר פרנק סינטרה משנת 1956, אלבום האוסף הראשון שהוציאה חברת ההקלטות קפיטול רקורדס. באלבום שותף גם המארגן שעבד איתו לאורך כמה אלבומים, נלסון רידל. את האלבום לא ניתן להשיג בגרסה מחודשת על גבי תקליטור, חוץ מאשר במארז הדיסקים של הזמר The Capitol Years המכיל 21 מאלבומיו. כמו כן את שירי האלבום ניתן למצוא על כמה מאלבומי אוסף שונים של הזמר שיצאו במהלך הקריירה שלו. אלבום להיטים שני הנקרא This Is Sinatra Volume 2, יצא שנתיים מאוחר יותר בשנת 1958.
שני האלבומים היו חלק מסדרת אלבומי אוסף שהוציא חברת קפיטול ומתחילים ב-This Is, האלבומים האירו מחדש על להיטי עבר של זמרים כמו: סינטרה, ג'ון כריסטי, דין מרטין ונט קינג קול.
משתתפים

פרנק סינטרה - קולות
נלסון רידל - מארגן, מנצח
רשימת שירים

I've Got the World on a String
Three Coins in the Fountain
Love and Marriage
From Here to Eternity
South of the Border
Rain (Falling From The Skies)
The Gal That Got Away
Young at Heart
Learnin' the Blues
My One and Only Love
(Love Is) The Tender Trap
Don't Worry 'Bout Me
The Mad Hatter

The Mad Hatter (בעברית: הכובען המטורף) הוא אלבום האולפן ה-11 של פסנתרן הג'אז האמריקאי צ'יק קוריאה, שיצא בשנת 1978 על ידי חברת התקליטים פולידור רקורדס. האלבום הוא אלבום קונספט המבוסס על ספרו של לואיס קרול, "הרפתקאות אליס בארץ הפלאות".
דירוגים וביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
AllMusic: 
מדריך פינגווין לג'אז: 
רולינג סטון: 
האלבום התקבל בצורה חיובית בקרב המבקרים, אך לא באופן מיוחד והוא לא זכה לתשואות רבות. בסקירה רטראקטיבית באתר 'Progrography' נכתב כי "ללא הקונספט של אליס בארץ הפלאות המקשר בין השירים, The Mad Hatter היה פשוט עוד אחד מאלבומי הג'אז האקלקטיים של קוריאה מסוף שנות השבעים. אך בכך שהוא מעניק ליצירות נושא [...] קוריאה מעניק לנו חלון רחב יותר למוזיקה ממה שהיה קיים בדרך אחרת".
האלבום הגיע למקום ה-6 במצעד אלבומי הג'אז של בילבורד ולמקום 61 במצעד אלבומי הפופ.
רשימת רצועות

| מס' | שם | מילים | משך |
| --- | --- | --- | --- |
| 1. | The Woods  | צ'יק קוריאה | 4:26 |
| 2. | Tweedle Dee  | צ'יק קוריאה | 1:08 |
| 3. | The Trial  | צ'יק קוריאה | 1:40 |
| 4. | Humpty Dumpty  | צ'יק קוריאה | 6:30 |
| 5. | Prelude to Falling Alice  | צ'יק קוריאה | 1:19 |
| 6. | Falling Alice  | גייל מורן | 8:18 |
| 7. | Tweedle Dum  | צ'יק קוריאה | 2:52 |
| 8. | Dear Alice  | גייל מורן | 13:07 |
| 9. | The Mad Hatter Rhapsody  | צ'יק קוריאה | 10:44 |
משתתפים

צ'יק קוריאה - פסנתר; פסנתר חשמלי (פנדר רודס); קלידים; מרימבה; כלי הקשה; הפקה; כתיבה, הלחנה ועיבוד
ג'ו פארל - סקסופון טנור; חליל
הרבי הנקוק - פסנתר חשמלי (פנדר רודס)
ג'יימי פאונט - קונטרבס (קטעים 3, 5, 7)
אדי גומז - קונטרבס (קטעים 4, 6, 8-9)
סטיב גאד - תופים (קטעים 4, 6, 8-9)
הארווי מייסון - תופים (קטעים 3, 5)
גייל מורן - שירה
כלי נשיפה:
סטיוארט בלומברג - חצוצרה
ג'ון רוזנבורג - חצוצרה
ג'ון תומאס - חצוצרה
רון מוס - טרומבון
כלי מיתר:
צ'ארלס ויל - כינור
קנת ירק - כינור
דניס באפום - ויולה
מייקל נוואק - ויולה
דניס קארמאזין - צ'לו
הערות שוליים

↑  ביקורת על האלבום באתר AllMusic
↑  ריצ'רד קוק ובריאן מורטון, The Penguin Guide to Jazz Recordings, ספרי פינגווין 2008, עמ' 305
↑  ג'יי סוונסון, The Rolling Stone Jazz Record Guide, רנדום האוס/רולינג סטון 1985, עמ' 50
↑  (Review) Chick Corea: The Mad Hatter (1978)
↑  "Chick Corea - The Mad Hatter; Awards"
| --- | --- |
בקרת זהויות :  MusicBrainz release group: 2b62026c-e456-32d1-ad2b-f2aca8715a74
Praising You

"Praising You" הוא סינגל של הזמרת הבריטית, ריטה אורה בשיתוף פעולה עם המפיק המוזיקלי הבריטי, פאטבוי סלים. השיר יצא ב-19 באפריל 2023 בהוצאת חברת התקליטים BMG רייטס מנג'מנט, כסינגל השני מתוך אלבום האולפן השלישי שלה, You & I. השיר מהווה גרסה מחודשת לשיר "Praise You" של פאטבוי סלים.
נכון ליולי 2023, השיר הושמע למעלה מ-2.9 מיליון פעמים ביוטיוב, ולמעלה מ-21 מיליון פעמים בספוטיפיי.
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  איטליה | רדיומוניטור | 1 |  |
|  ארצות הברית | בילבורד הוט 100 | - |  |
|  ארצות הברית | מצעד 40 השירים למבוגרים | 36 |  |
|  ארצות הברית | מצעד שירי הדאנס/אלקטרוני | 13 |  |
|  ארצות הברית | מצעד הדאנס/מיקס שואו איירפליי | 1 |  |
|  ארצות הברית | מצעד הפופ איירפליי | 23 |  |
|  הונגריה | Rádiós Top 40 | 39 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד הסינגלים הדיגיטליים הבריטי | 13 |  |
|  חבר המדינות | טופ-היט | 19 |  |
|  לבנון | מצעד 20 העליונים הרשמי של לבנון | 7 |  |
|  לטביה | לטביה טופ 40 | 8 |  |
|  ניו זילנד | המצעד הניו זילנדי הרשמי | 15 |  |
|  סלובקיה | ČNS IFPI | 57 |  |
|  פולין | ZPAV | 20 |  |
|  צ'כיה | ČNS IFPI | 55 |  |
|  קנדה | קנדה הוט 100 | - |  |
|  קנדה | מצעד 40 שירי ה-CHR איירפליי | 33 |  |
|  קרואטיה | טופ ליסטה | 5 |  |
|  רוסיה | טופ-היט | 13 |  |
|   ‏‏‏  מצעדים ודירוגים חודשיים (2023)> מדינה |   ‏‏‏  מצעדים ודירוגים חודשיים (2023)> מצעד |   ‏‏‏  מצעדים ודירוגים חודשיים (2023)> מיקום שיא |   ‏‏‏  מצעדים ודירוגים חודשיים (2023)>  |
| --- | --- | --- | --- |
|  רוסיה | טופ-היט | 27 |  |
הערות שוליים

↑  Rita Ora - Praising You (feat. @FatboySlim) [Official Video], ארכיון מ-2023-07-25, נבדק ב-2023-07-26
↑  Rita Ora - Praising You (feat. @FatboySlim) [Official Video, Pt II], ארכיון מ-2023-07-25, נבדק ב-2023-07-26
↑  Praising You (feat. Fatboy Slim), 2023-04-19, ארכיון מ-2023-07-21, נבדק ב-2023-07-26
| ריטה אורה |
| --- | --- | --- |
| דיסקוגרפיה • פרסים ומועמדויות | דיסקוגרפיה • פרסים ומועמדויות |  |
| אלבומי אולפן | Ora • Phoenix • You & I |  |
| מיני-אלבומים | Bang |  |
| סינגלים | "R.I.P." • "How We Do (Party)" • "Shine Ya Light" • "Radioactive" • "I Will Never Let You Down" • "Poison" • "Body on Me" • "Coming Home" • "Your Song" • "Anywhere" • "For You" • "Girls" • "Let You Love Me" • "Only Want You" • "Carry On" • "Ritual" • "How to Be Lonely" • "Big" • "You for Me" • "Seaside" • "Follow Me" • "Barricades" •  ‏"You Only Love Me" • "Praising You" • "Don't Think Twice" |  |
| השתתפות בסינגלים | "Hot Right Now" • "Lay Down Your Weapons" • "Black Widow" • "Doing It" • "New York Raining" • "Lonely Together" • "R.I.P." |  |
| שירים אחרים | "Better than You" • "Torn Apart" • "Grateful" • "New Look" |  |
| סיבובי הופעות | Ora Tour • Radioactive Tour • The Girls Tour • Phoenix World Tour |  |
| --- | --- |
בקרת זהויות :  MusicBrainz release group: a77bde90-31fc-4e67-9665-f71930c016ce
Live at Last

Live at Last הוא אלבום DVD של הזמרת האמריקאית אנסטייז'ה, אשר יצא ב-27 במרץ 2006 על ידי אפיק מיוזיק וידאו. האלבום כולל צילומים של קטעים מתוך סיבוב ההופעות הראשון שלה Live at Last tour, אשר התרחשו בברלין שבגרמניה בתאריכים 24 ו-26 באוקטובר 2004. כל השירים שבוצעו בהופעות נכללים ב-DVD מלבד השיר "One Day in Your Life" אותו שרה הזמרת ביחד עם הקהל בסגנון של תחרות. בנוסף האלבום גם מכיל מהדורה מורחבת הכוללת קליפים וקטעים של מאחורי הקלעים.
רשימת רצועות

Opening Sequence
Intro
"Seasons Change"
"Why'd You Lie to Me"
"Sick and Tired"
"Secrets"
"Not That Kind"
"Funky Band Breakdown"
"Freak of Nature"
"Ballet Interlude"
"Black Roses"
"You'll Never Be Alone"
"Heavy on My Heart"
"Welcome to My Truth"
"Underground Army"
"Who's Gonna Stop the Rain"
"Overdue Goodbye"
"Time"
"Left Outside Alone"
"I Do"
"Make a Difference Exit"
"Paid My Dues"
"I'm Outta Love"
NXT TakeOver: Vengeance Day

| NXT TakeOver: Vengeance Day>  הפוסטר הרשמי של האירוע בכיכובם של מגוון מתאבקים.מידע |
| --- | --- | --- |
ארגון: WWE
מותג: NXT
תאריך: 14 בפברואר 2021
עיר: אורלנדו, פלורידה
אולם: WWE Performance Center
מספר צופים: 0 (מאחורי דלתיים סגורות)
שיר (י) הנושא: "Obey" בביצוע Bring Me the Horizon ויאנגבלאד
סדרת אירועי שלם וצפה של ה-WWE
| רויאל ראמבל | :NXT TakeOver Vengeance Day | תא ההדחות |
סדרת אירועי NXT TakeOver
| WarGames | :NXT TakeOver Vengeance Day | Stand & Deliver |
סדרת אירועי נקמה
| 2011 | :NXT TakeOver Vengeance Day | NXT Vengeance Day(2022) |
NXT TakeOver: Vengeance Day היה אחד מאירועי השלם וצפה של ארגון ההיאבקות האמריקאי, ה-WWE, השייך למותג NXT. כמו כן, האירוע שודר בערוץ של ה-WWE Network. האירוע נערך ב-14 בפברואר 2021, ב-WWE Performance Center המשופץ שבאורלנדו, פלורידה, שעתה נקרא בשם "Capitol Wrestling Center" וכלל קרבות בין המתאבקים של המותג NXT עקב העלילות, שנבעו ביניהם במהלך התקופה עד לקיום האירוע בנוסף להיותו האירוע ה-33 בסדרת אירועי NXT TakeOver. אירוע זה היה התשיעי בסדרת אירועי נקמה והראשון מאז שנת 2011. שם האירוע הוא על משקל יום ולנטיין, כשהוא נערך באותו התאריך. אירוע זה היה אירוע הטייקאובר האחרון ששודר בגרסה האמריקאית של ה-WWE Network לפני ההתמזגות עם שירות הזרמת המדיה Peacock.
חמישה קרבות התנהלו באירוע. בקרב המרכזי, פין באלור ניצח את פיט דאן ושמר על אליפות ה-NXT. עוד ברשימת הקרבות, MSK (נאש קרטר ווס לי) ניצחו את Grizzled Young Veterans (ג'יימס דרייק וזאק גיבסון) וזכו בגביע טורניר הזוגות לזכר דאסטי רודס לגברים, בעוד שבקרב הפותח של האירוע, דקוטה קאי וראקל גונזלס ניצחו את אמבר מון ושוטצי בלאקהארט וזכו בגביע טורניר הזוגות לזכר דאסטי רודס הראשון לנשים.
הפקה > רקע

סדרת אירועי NXT TakeOver החלה ב-29 במאי 2014, כחלק מאירועי השלם וצפה של NXT, המשמשת כליגת הפיתוח של ה-WWE, כשערכה את האירוע השני שלה שהועבר בערוץ ה-WWE Network בשם NXT TakeOver. בחודשים שלאחר מכן, הביטוי "TakeOver" הפך למותג המייצג את כל אירועי השלם וצפה של NXT. האירוע יהיה אירוע השלם וצפה הראשון של NXT בשנת 2021. הארגון הודיע על החייאתה של סדרת אירועי נקמה כחלק מאירועי NXT TakeOver, בצעד שהפך את אירוע זה לאירוע התשיעי בסדר אירועי נקמה ולראשון מאז שנת 2011. שם האירוע הוא על משקל יום ולנטיין, כשהוא ייערך באותו התאריך.
ב-25 בינואר 2021, ארגון ה-WWE הודיע כי ה-WWE Network תופץ באופן בלעדי על ידי שירות הזרמת המדיה Peacock בארצות הברית כחלק מהסכם חדש עם התאגיד NBCUniversal, המשדר את התוכניות השבועיות Monday Night Raw ו-NXT ברשת USA. ה-WWE Network תהפוץ לערוץ הפרימיום שלה תחת Peacock, בעוד מנויי Peacock יקבלו גישה ללא עלות נוספת. מהלך זה לא יפגע במדינות אחרות שהן לא ארצות הברית, כך שהן ישמרו על שירות ה-WWE Network הנוכחי המופץ על ידי הארגון עצמו. מהלך זה יכנס לתוקף ב-18 במרץ, מה שיהפוך את אירוע ה-NXT TakeOver: Vengeance Day לאירוע הטייקאובר האחרון אישר ישודר בגרסה האמריקאית של ה-WWE Network לפני שהוא יתמזג עם שירות הזרמת המדיה Peacock.
הפקה > רקע > השפעת מגפת הקורונה

מאז חודש מרץ, מגפת הקורונה הכריחה את ארגון ה-WWE להעביר את אירועי המותג NXT לאוניברסיטת פול סייל בווינטר פארק, פלורידה למתכונת שבה אין קהל ששילם כרטיס, אף על פי שבשלהי חודש מאי, הארגון החל להשתמש במתאבקיו ובמתאבקי הפיתוח שלו כקהל. כמו כן, תוכני הארגון למותגים Raw וסמאקדאון נעשו באותו האופן, רק ב-WWE Performance Center באורלנדו, פלורידה, כשבחודש אוגוסט, מטעמי מחשבה על השלכות מגפת הקורונה בעתיד, ה-WWE הודיע שכל תכניו ואירועי השלם וצפה העתידיים שלו יתקיימו באמוויי סנטר, אולם גדול יותר באורלנדו אשר מכונה במערך הנקרא בשם WWE ThunderDome; לאחר מכן בחודש דצמבר תוכני הארגון הועברו לאולם הטרופיקנה פילד בסיינט פיטרסברג, פלורידה. באוקטובר 2020, דווח שהחל מהאירוע NXT TakeOver 31, המותג NXT יעביר את אירועיו למתחם ה-Performance Center המשופץ, שנקרא בשם "Capitol Wrestling Center" על שם ארגון ההיאבקות Capitol Wrestling Corporation, שאותו הקים ג'ס מקמהן, סביו של וינס מקמהן, כאשר ארגון זה שימש כאב הקדמון של ה-WWE. בדומה לשימוש של ה-WWE ב-ThunderDome המיועד למותגים Raw וסמאקדאון, מסכי LED הוצבו בתוך המתחם במטרה להעניק לקהל הצופים להיות נוכח באופן וירטואלי באירועיו. בנוסף, חברים וקרובי משפחה של המתאבקים הופיעו כקהל ביחד עם הקהל הווירטואלי בצורה שבה הם מופרדים האחד מהשני בעזרת מחיצות פלסטיק שקופות.
הפקה > עלילות

האירוע כלל קרבות שנבעו מעלילות מתוסרטות שהתקיימו במהלך התוכנית של NXT.
ב-3 בפברואר בפרק של התוכנית NXT, פיט דאן דרש מאלוף ה-NXT, פין באלור קרב על התואר מולו. באלור הגיע לזירה לאחר מכן ואמר לדאן שהוא יקבל את הקרב המבוקש באירוע NXT TakeOver: Vengeance Day. זוכה קרב הרויאל ראמבל של הגברים, אדג' הגיע גם הוא לזירה, כשדיבר על כך שהתשוקה וההתמקדות בעיקר ולא בטפל של מתאבקי NXT הן חלק מהסיבות שהניעו אותו ועזרו לו לבצע את חזרתו לזירה. עוד אמר שהוא אף פעם לא החזיק באליפות ה-NXT והודיע לבאלור ודאן שהוא יצפה בקרב שיתרחש ביניהם באירוע וללא קשר למי שינצח בקרב, זה עשוי לעזור לו להחליט על איזו אליפות עולם הוא ירצה להתמודד ברסלמניה 37.
בינואר 2021, המהדורה השישית של טורניר הזוגות לזכר דאסטי רודס הוכרזה, כשיחד עם הכרזה זו הוכרזה גם המהדורה הראשונה של טורניר זה בתולדות מחלקת הנשים. במהדורה הגברית, MSK (נאש קרטר ווס לי) ו-Grizzled Young Veterans (ג'יימס דרייק וזאק גיבסון) ניצחו את לגאדו דל פנטסמה (חואקין ויילד וראול מנדוזה) וטימותי טאצ'ר ותומאסו צ'אמפה, בהתאמה, על מנת להעפיל לגמר הטורניר. מנגד, במהדורה הנשית הראשונה, דקוטה קאי וראקל גונזלס ואמבר מון ושוטצי בלאקהארט העפילו לגמר הטורניר לאחר שניצחו את קיידן קרטר וקייסי קטנזארו ו-The Way (קנדיס לאריי ואינדי הארטוול), בהתאמה. גמרי הטורניר הן של הגברים והן של הנשים נקבעו לאירוע NXT TakeOver: Vengeance Day.
אירוע

| --- | --- |

תפקיד:: שם:
צוות השידור באנגלית: ויק ג'וסף
צוות השידור באנגלית: וייד בארט
צוות השידור באנגלית: בת' פיניקס
צוות השידור בספרדית: קרלוס קבררה
צוות השידור בספרדית: מרסלו רודריגז
כרוזה: אלישיה טיילור
שופטים: דרייק וורץ
שופטים: דארל שארמה
שופטים: די איי ברואר
שופטים: טום קסטור
מראיינת: מקנזי מיטשל
פאנל לפני האירוע: סם רוברטס
פאנל לפני האירוע: ברנדן ווקר